KF Laçi

Klubi Futbollit Laçi është një klub shqiptar futbollistik me seli në qytetin e Laçit, në veriperëndim të Shqipërisë. Klubi u formua në vitin 1960, dhe arritja më e madhe e klubit ishte triumfi në Kupën e Shqipërisë në sezonin 2011–12. Ngjyrat e fanellës së klubit janë e bardha dhe e zeza dhe ata i luajn ndeshjet si vendas në Stadiumi Laçi.

 Historia 
Klubi u krijua në vitin 1960 me emrin Industriali Laç, i cili u ndryshua në vitin 1991 duke u bërë KS Laçi në sezonin e parë ku klubi luante në Kategorinë Superiore. Emri për herë të fundit është ndryshuar në vitin 1997 kur u bë KF Laçi. Trofeu i parë në historinë e klubit ishte fitimi i Kategorisë së Parë në sezonin 2008–09. Lojtari i vetëm i klubit që ka fituar Këpucën e Artë është Altin Cuko.  Ky sukses u arrit në sezonin 1995–96 ku Laçi e përfundoi kampionatin në vendin e 12të nga 18 të mundshëm. Cuko kishte shënuar pesë gola për Tomorin përpara se të kalonte te Laçi në janar 1996, ku ai shënoi edhe 16 herë të tjera për të fituar Këpucën e Artë me 21 gola gjatë gjitë sezonit. 

Pas ngjitjes në Kategorinë Superiore në vitin 2009, Laçi rregullisht konkuroi në vendet e para të renditjes, duke u kualifikuar disa herë në UEFA Ligën e Evropës. Në maj 2013, ekipi fitoi kupën për herë të parë në histori, duke mposhtur Bylisin në finale falë një goli të Emiliano Çelës në minutën e 119të. Dy vite më vonë, ata triumfuan sërisht në kupë, duke mposhtur Kukësin.

Më 27 prill 2025, pas barazimit 1–1 kundër Vllaznisë, Laçi ra nga kategoria për herë të parë pas 16 vitesh.

 Trofe 
KF Laçi ka fituar vetëm 4 trofe. 2 kupa te Shqiperise, nje Superkupe dhe titullin kampion te Kategorise se Pare

 Referime 

Lidhje të jashtme

Kategoria:KF Laçi
Laçi
Kategoria:Sporti në Laç